Cum se poate reduce de 20 de ori numărul deceselor? Anunțul lui Valeriu Gheorghiță.
Valeriu Gheorghiţă a explicat ce se va întâmpla cu viitoarele valuri ale pandemiei. "Dacă românii se vaccinează în număr mare, impactul va fi mult mai mic, iar numărul deceselor se va reduce de 20 de ori", a spus Gheorghiţă.
Explicaţiile au fost oferite în timpul Maratonului Vaccinării pentru Viaţă, eveniment organizat de vineri până luni dimineaţa în Bucureşti.Valeriu Gheorghiţă, preşedintele Comitetului Naţional de Coordonare a Activităţilor privind Vaccinarea împotriva COVID-19, a spus că impactul următoarelor valuri ale pandemiei va fi mult mai redus dacă cel puţin 70% dintre români se vaccinează."Valurile următoare vor avea un impact mult mai mic. La peste 70% persoane vaccinate la care se adaugă cei care au trecut prin boală, imunitatea de grup va fi mult mai mare… Impactul va fi de cel puţin 20 de ori mai redus în ceea ce priveşte numărul de decese", a mai spus Gheorgiţă.Peste 110.000 de persoane s-au vaccinat în ultimele 24 de ore în România.